সেলাম, ম্যাসাচুসেটস

সেলাম মার্কিন যুক্তরাষ্ট্রের ম্যাসাচুসেটস অঙ্গরাজ্যের একটি ঐতিহাসিক উপকূলীয় শহর। ১৬২৬ সালে ইউরোপীয়রা এখানে প্রথম বসতি স্থাপন করে। এটি আমেরিকার প্রারম্ভিক ইতিহাসে অন্যতম গুরুত্বপূর্ণ সমুদ্রবন্দর হিসেবে স্বীকৃত।

সেলাম একইসাথে একটি আবাসিক ও পর্যটন এলাকা। সপ্তচালার ঘর (হাউজ অব সেভেন গ্যাবলস),সেলাম স্টেট ইউনিভার্সিটি,পাইওনিয়ার ভিলেজ, সেলাম ঐতিহাসিক সামুদ্রিক এলাকা, সেলাম উইলোস পার্ক ও পিয়ারবডি এসেক্স জাদুঘরসহ অনেক ঐতিহাসিক স্থাপনা এখানে অবস্থিত।  ফেডারেল স্ট্রিট ও চার্টার স্ট্রিটে অনেক ঐতিহাসিক বাড়ি আজও টিকে আছে।  http://www.wickedlocal.com/salem/features/x574923897/Peabody-Essex-announces-650-million-campaign

১৬৯২ সালের কুখ্যাত "সেলাম  উইচ ট্রায়ালে"কতিপয় ব্যক্তিকে কালোজাদুর চর্চাকারী বা উইচ অভিযোগে হত্যা করা হয়। উক্ত ঘটনার সাথে সেলামের ইতিহাস অঙ্গাঙ্গীভাবে জড়িত। আর্থার মিলারের দ্য ক্রুসিবলস বইয়ে এর নিদারুণ আখ্যান ফুটে ওঠেছে। সেলাম পুলিশের লোগোতে এই উইচরা প্রতীকায়িত হয়েছেন। এমনকি সেলামের একটি প্রাথমিক বিদ্যালয়ের নাম "উইচক্র্যাফট হেইটস।" সেলামের স্থানীয় ফুটবল দলের নাম "দ্য উইচেস।" সেলামের গ্যালোস হিল এলাকায় প্রকাশ্যে অনেক ব্যক্তিকে ফাঁসি দেওয়া হয়েছে।

২০১২ সালে ম্যাসাচুসেটসের খুচরা বিক্রেতা সংগঠন সেলামকে "কেনাকাটা করার সবচেয়ে ভালো জায়গা" অবহিত করে। http://www.boston.com/yourtown/news/salem/2012/11/-hold-salem_named_best_shoppin.html ২০১৩ সালের ১০ জানুয়ারি রাষ্ট্রপতি বারাক ওবামা নির্বাহী আদেশ এইচআর১৩৩৯ জারি করেন, যার ফলে সেলাম অভ্যন্তরীণ প্রতিরক্ষা বাহিনীর জন্মভূমি হিসেবে আনুষ্ঠানিক স্বীকৃতি লাভ করে।  ২০১০ এর আদমশুমারি অনুযায়ী শহরের জনসংখ্যা ৪১,৩৪০।https://archive.today/20200213070118/http://factfinder.census.gov/bkmk/table/1.0/en/DEC/10_SF1/G001/1600000US2559105

ইতিহাস

সেলাম নামকিয়াগ নদীর মুখে অবস্থিত। পূর্বে এখানে একটি আদিবাসী গ্রাম ছিল। ১৬২৬ সালে অ্যান উপকূল থেকে রজার কোন্যান্টের নেতৃত্বে একদল জেলে এখানে আগমন করেন। ম্যাসাচুসেটস বে কোম্পানির নির্দেশে দুই বছর পর জন এন্ডেকোট কোন্যান্টের স্থলাভিষিক্ত হন। কোন্যান্ট বিনা আপত্তিতে পদ থেকে সরে দাঁড়ান। ক্ষতিপূরণ হিসেবে তাঁকে ২০০ একর জমি দান করা হয়। কোন্যান্ট ও এন্ডেকোটের শান্তিপূর্ণ সমঝোতার কারণে শহরটির নাম হয় সেলাম,হিব্রু ভাষায় যার অর্থ শান্তি। http://encyclopedia2.thefreedictionary.com/Salem

১৬২৮ সালে এন্ডেকোটের নির্দেশে গভর্নরের বাসভবন অ্যান উপকূল থেকে ওয়াশিংটন স্ট্রিটে স্থানান্তরিত হয়। https://books.google.com/books?id=at1-CQAAQBAJ ১৬২৯ সালে এক নির্দেশে ম্যাথিউ ক্র্যাডক ও জন এন্ডেকোটকে গভর্নর করে ম্যাসাচুসেটস বে উপনিবেশ প্রতিষ্ঠা করা হয়। সংস্কারপন্থী খ্রিস্টান জন উইনথ্রপ ১৬২৯ সালের শেষের দিকে গভর্নর নির্বাচিত হয়ে সেলাম আসেন। তাঁর হাত ধরে বহু সংস্কারপন্থী এখানে বসবাস শুরু করে। 

১৬৩৯ সালে এন্ডেকোটসহ অনেক যশস্বী ব্যক্তি নগরভবনকে বর্ধিত করে একটি চার্চ প্রতিষ্ঠার আবেদনপত্রে স্বাক্ষর করেন। ঐ চার্চটিই ছিল যুক্তরাষ্ট্রের প্রথম সংস্কারপন্থী চার্চ। স্যামুয়েল স্কেলিটন এর প্রথম পুরোহিত ছিলেন। https://web.archive.org/web/20110726055958/http://www.firstchurchinsalem.org/longhistory22.html

১৬৩২ থেকে ১৮৬৫ পর্যন্ত মিলার দুর্গ ও ১৬৪৩ থেকে ১৮৬৫ পর্যন্ত পিকেরিং দুর্গ সালেম বন্দরকে সুরক্ষিত রাখে। https://www.northamericanforts.com/East/ma.html#pickering

অ্যাবিগালি উইলিয়ামস, বেটি প্যারিস এবং তার বন্ধুরা ডিম ও আয়না নিয়ে একদিন ক্রীড়া প্রদর্শন করছিল। এ থেকে ভুল ধারণা ছড়িয়ে পড়ে,তারা কালোজাদু চর্চা করছে। ১৬৯২ সালে তাদের বিচারকার্য শুরু হয়, এবং মিথ্যা অভিযোগে ১৯ জনকে ফাঁসি দেওয়া হয়।http://salem.lib.virginia.edu/people?group.num=G01  এছাড়াও ডরোথি ট্যালবাইয়ের ফাঁসি সেলাম শহরের অন্যতম স্মরণীয় ঘটনা। ডরোথি ট্যালবাই মানসিকভাবে অসুস্থ ছিলেন এবং ঐ অবস্থাতেই তিনি তার মেয়েকে হত্যা করেন। https://archive.org/details/romanticstorypu01addigoog

উইলিয়াম হাথোর্ন আদিবাসী রাজা ফিলিপের বিরুদ্ধে যুদ্ধে জয়লাভ করেন। তিনি একজন ম্যাজিস্ট্রেট ছিলেন ও আইনসভার প্রধান নির্বাচিত হয়েছিলেন। তিনি ব্যক্তিস্বাধীনতার একজন অবিচল সমর্থক ছিলেন। তার ছেলে জন হাথোর্ন কুখ্যাত উইচ ট্রায়ালের বিচারক ছিলেন। তার রায়ের ফলেই ১৯ জনের ফাঁসি হয়। 

স্বাধীনতাযুদ্ধ

স্বাধীনতাকামীরা ১৭৭৫ সালের ২৬শে ফেব্রুয়ারি নর্থ স্ট্রিটের নর্থ রিভারে অবস্থিত দুর্গসেতু উঠিয়ে নেন,যার ফলে ব্রিটিশ কর্নেল আলেক্সান্ডার লেসলির নেতৃত্বে সেনাবাহিনী সেলামের অস্ত্রাগার দখলে ব্যর্থ হন। দ্রুতই কংকর্ড ও লেক্সিংটনে যুদ্ধ ছড়িয়ে পড়ে। তখন সেলামের ব্যবসায়ীরা স্বাধীনতার সপক্ষে বিবৃতি প্রদান করেন। https://books.google.com/books?id=jkgSAAAAYAAJ&pg=PA127

স্বাধীনতাযুদ্ধে এখানে যুদ্ধেরর জন্য জাহাজ ভাড়া দেওয়ার প্রথা শুরু হয়। এরূপ ৮০০টি ভাড়াকৃত যুদ্ধজাহাজ ৬০০টি ব্রিটিশ জাহাজকে ধ্বংস করে।http://www.nps.gov/revwar/about_the_revolution/privateers.html ১৮১২ এর যুদ্ধে এ প্রথার পুনর্জাগরণ ঘটে।

ব্যবসা-বাণিজ্য

স্বাধীনতাযুদ্ধের পরে ক্যাপ্টেন নাথানিয়েল সিলসবির নেতৃত্বে সেলাম থেকে একটি জাহাজ ইস্ট ইন্ডিজের দিকে রওনা দেয়। ১৭৯৫ সালে ক্যাপ্টেন জোনাথন কার্নেস সেলাম থেকে গোপনে সুমাত্রার উদ্দেশ্যে রওনা দেয়। আঠারো মাস পরে তারা মরিচ নিয়ে যুক্তরাষ্ট্র ফেরত আসেন এবং ৭০০% মুনাফায় মরিচ বিক্রি করেন। এগুলোই ছিল আমেরিকার প্রথম মরিচ। https://archive.org/stream/cu31924028839152/cu31924028839152_djvu.txt ১৭৯০ সালে এটি দেশের ষষ্ঠ বৃহত্তম শহরে পরিণত হয়। চীনের সাথেও এটি ব্যবসা-বাণিজ্য শুরু করে। এটি ইউরোপ ও ওয়েস্ট ইন্ডিজে কডমাছ রপ্তানি করত। সেলাম চীন থেকে চা এবং ওয়েস্ট ইন্ডিজ থেকে গুড় ও চিনি রপ্তানি করত। সালেমের জাহাজগুলো রাশিয়া, জাপান ও অস্ট্রেলিয়া-তেও ব্যবসা করত।

১৮৩৬ সালের ২৩শে মার্চ সেলাম শহরকে স্থানীয় শাসনের আওতাভুক্ত করা হয়।  ১৮৪৬ থেকে ১৮৪৯ সাল পর্যন্ত সাহিত্যিক ন্যাথানিয়েল হথর্ন সালেম বন্দরে চাকরি করেন। সালেম শহরের অত্যধিক প্রাচুর্য এখানে অনেক প্রাসাদোপম ভবন নির্মাণের পথ প্রশস্ত করে। স্যামুয়েল ম্যাকলিনটায়ার   সেলামের অনেক সুরম্য ভবনের স্থপতি ছিলেন।

নিউ ইয়র্ক ও বস্টন বন্দরের কাছে সেলামের গৌরব ক্রমশ ম্লান হতে থাকে। তারপর শহরে উৎপাদনশিল্পের প্রসার ঘটে। ১৯১৪ সালে এখানে ভয়াবহ অগ্নিকাণ্ড সংঘটিত হয়, যার ফলে ৩৫০০ পরিবার গৃহহীন হয়।

ভূগোল

সেলামের আয়তন ৪৭ বর্গকিলোমিটার, যার ২১ বর্গকিলোমিটার স্থল ও ২৬ বর্গকিলোমিটার জল। শহরের দক্ষিণ প্রান্ত দিয়ে ফরেস্ট নদী প্রবাহিত হয়। সেলামে অনেকগুলো পার্ক অবস্থিত।

সালেমের উত্তরাংশ নর্থ নদীর পশ্চিমে ও দক্ষিণাংশ সাউথ নদীর দক্ষিণে অবস্থিত। এটি বস্টনের ১৫ মাইল উত্তর-পূর্বে, গ্লুসেস্টার ও অ্যান উপকূলের ১৬ মাইল দক্ষিণ-পশ্চিমে ও লরেন্সের ১৯ মাইল দক্ষিণ-পূর্বে অবস্থিত।

জনমিতি

২০১০ এর আদমশুমারি অনুযায়ী ৪১,৩৪০ জন বাসিন্দা ও ৯,৭০৮টি পরিবার ছিল।  শহরের জনঘনত্ব প্রতি বর্গমাইলে ৪,৯৮৬ জন। শহরের বাসিন্দাদের মধ্যে ৮১.৫% শ্বেতাঙ্গ, ৪.৯% আফ্রিকান আমেরিকান, ০.২২% আদিবাসী আমেরিকান ও ২.৬% এশীয়। শহরের বাসিন্দাদের ১৫.৬% হিস্পানিক ও লাতিনো। https://web.archive.org/web/20160112164907/http://quickfacts.census.gov/qfd/states/25/2559105.html

শহরের পরিবারগুলোর গড় আয় ৫৫,৬৩৫ মার্কিন ডলার। পুরুষদের গড় আয় ৩৮,৬৫৩ ডলার ও নারীদের গড় আয় ৩১,৩৭৪ ডলার। শহরের মাথাপিছু আয় ২৩,৮৫৭ ডলার। শহরের ৬.৩% পরিবার ও  ৯.৭% বাসিন্দা দারিদ্র্যসীমার নিচে বসবাস করছিল, যাদের ১২.২% এর বয়স ১৮ বছরের নিচে ও ৭.৯% এর বয়স ৬৫ বছরের বেশি।

তথ্যসূত্র

বিষয়শ্রেণী:ম্যাসাচুসেটসের শহর
বিষয়শ্রেণী:ম্যাসাচুসেটসের কাউন্টি আসন